Nepriniesla si z nej veľa športovej radosti, ale predsa ukázala nezlomnú vôľu.
Po fraktúre kľúčnej kosti sa dávala dokopy dlhšie, ako chcela. Zlomenina ju nepustila na lyže a ani na obľúbený snowboard.
Rodáčka z Prahy sa nakoniec na niekoľkých pretekoch predstavila a dokonca bez sebazaprenia.
Lenže mentálnu odolnosť jej azda ešte viac otestovali kompetentní na českom lyžiarskom zväze.
Ledecká sa – ako aj jej súperky zo Svetového pohára – dostala do konfliktu so zväzom kvôli reprezentačnej zmluve.Čítajte viac Zlá správa pre Vlhovú. Sezóna Svetového pohára bude bez jej obľúbeného svahu
"Už je to podpísané. Ja som to podpísala dokonca trikrát. Dva razy to úsek alpských disciplín zmietol zo stola, ale na tretíkrát sa to podarilo. Oslávili sme to, lebo to bolo ako v mexickej telenovele.
Veľakrát sa všetko dohodlo, po obrovských kompromisoch na oboch stranách, ale potom to bolo znova inak. Moju zmluvu riešili právnici, ktorí pohoreli, lebo vôbec nepochopili, ako to na športových zväzoch chodí," povedala Ledecká v rozhovore pre sport.cz.
Sama pripustila, že sa pohrávala aj s myšlienkou, že by si obliekla iné, ako české farby.
"Na začiatku minulého leta som dostala niekoľko ponúk, aby som reprezentovala iné krajiny, lebo u nás nebola vôľa pomôcť mi v boji s najlepšími.
Povedala som si však, že sa nevzdám a prešliapem chodník ďalším českým športovcom, lyžiarom a snowboardistom," doplnila 28-ročná Ledecká.